Ceza de ła Pietà Ła o de Santa Maria de ła Vizitasion el ze un edifisio łerigiozo de ła sità de Venesia, situà inte'l sestièr de Castèło. Ła Ceza atual ła ze stàda costruìa infrà el 1745 e'l 1760 so progeto de Giorgio Massari . Ła fasàda parò ła ze restàda inconpìa fin a'l scominsio de'l XX sècoło: A ze stà infati soło inte'l 1906 che s'a prosedùo ai łaori de conpletamento segóndo i dezenji de'l progeto orizenal, co l'ùnega variasion de l'ornamento suparior . L'edifisio anteàto, che'l ze stà desfà a cauza de'l deterioramento dovùo al tenpo, se łevava so'l łado dreto respeto a ła Ceza atuałe. Ła Ceza ła ze cusì ciamàda parché ła ze cołogàda darente a l'antigo orfanotrofio situà in całe de ła Pietà, dove durando el XVII sècoło inprestàva ła só òpara Antonio Vivaldi. L'interno el ze a pianta ovoidałe, caratarizà da do cori co grade in fero batùo, che łe se zviłupa łongo łe parede łaterałe. El sofito de l'entrada prensipałe el ospita un afresco de Giambattista Tiepolo, . So'l łado dreto, inte'l primo altar, A se cata ła pała , reałizà da Francesco Daggiù, partenjente a ła scoła de Giovanni Battista Piazzetta. Senpre de ła scoła de'l Piazzetta A ze anca ła pała de'l segondo altar, , de Domenico Maggiotto. L'altar de ła capeła mazor, in màrmaro, ła ze de èpoga setesentesca e el ze caratarizà da un rico tabernàcoło baroco, contornà da fegure in bronzo indorà, reałizàe da Giovanni Maria Morlaiter , Antonio Gai e Giovanni Marchiori . Ła pała de l'altar ła rafegura ; l'òpara ła ze stà inisià da Giovanni Battista Piazzetta, che parò el ze morìsto prima de portarla a tèrmene, e ła ze stà cuindi conpletada da Giuseppe Angeli, sò arlevo. So'l soffto A ze prezente n'altro afresco de Giambattista Tiepolo, reałizà tra el 1754 e el 1755. So'l łado sanco, el primo altar el ospita n'altro depinto de Giuseppe Angeli, , mentre so'l segondo altar A se cata un di Antonio Marinetti. Sora de ła porta de ingreso de'l coro A ze prezente na teła de'l Moretto, , de'l 1544, che orizenariamente ła se catava inte'l convento de San Fermo e Rustico de Monséłeze. El sofito de'l coro el ze decorà da n'altro afresco de'l Tiepolo, il . Giulio Lorenzetti, , ristampa del 1974, Edizioni Lint Trieste, pp. 293–294 Antonio Manno, 2004, Edizioni White Star, pp.